કેન્દ્ર સરકારે ફર્ટિલાઇઝર કંપનીઓને મોટી રાહત આપી છે. સરકાર ફોસ્ફેટ અને પોટેશિયમ ફર્ટિલાઇઝર બનાવનારી કંપનીઓનો રૂ. ૨,૦૨૦ કરોડનો ખર્ચ ભોગવશે. એટલું જ નહીં ફર્ટિલાઇઝર કોર્પોરેશનના લોન અને વ્યાજ માફી કરવાનો નિર્ણય કરાયો છે. ફર્ટિલાઇઝર કોર્પોરેશન પર અંદાજે રૂ. ૧૦,૬૫૦ કરોડનું ઋણ હતું જેના પગલે આજે ફર્ટિલાઇઝર કંપનીના શેરમાં શરૂઆતે ઉછાળો નોંધાતો જોવા મળ્યો હતો. ખાસ કરીને રાજ્યના જાહેર ક્ષેત્રનાં એકમો જેવા કે જીએસએફસી અને જીએનએફસી કંપનીના શેરમાં ૧.૨૦થી ૨.૨૦ ટકાનો ઉછાળો નોંધાયો હતો. એ જ પ્રમાણે ચંબલ ફર્ટિલાઇઝલ, મેંગ્લોર કેમિકલ, મદ્રાસ ફર્ટિલાઇઝર અને નેશનલ ફર્ટિલાઇઝર કંપનીના શેરમાં બે ટકા સુધીનો ઉછાળો શરૂઆતે જોવાયો હતો.